cyanic-selkie/wikianc huggingface dataset:
Pääsarja
Pääsarja-taulukoita
!Spektri !Väri-indeksi B-V !Lämpötila K
Hajontaluku
Käyttötarkoituksia
Rahoitusmatematiikassa portfolion odotetun tuoton varianssi ja keskihajonta kuvaavat sijoitukseen kohdistuvaa riskiä. Mitä pienempi hajonta on, sitä todennäköisemmin sijoituksesta saatu tuotto vastaa sen odotusarvoa ja sitä houkuttelevampi sijoituskohde on.
Pääsarja
Pääsarja-taulukoita
Log M on massan logaritmi. L on luminositeetti. Mbol on bolometrinen kirkkaus. MV on visuaalinen kirkkaus. R on tähden säde. U-B, B-V jne ovat väri-indeksejä.
Hajontaluku
Käyttötarkoituksia
Taloustieteessä, rahoituksessa ja muissa tieteissä hajontaa pyritään selittämään regressioanalyysillä, joka kuvaa muuttujan saamia arvoja suhteessa toiseen muuttujaan.
Haarajärvi (Kangasala)
Haarajärvi on Pirkanmaalla Kangasalla  sijaitseva järvi.
Maantietoa
Järven pinta-ala on 13,9 hehtaaria ja se on 750 metriä pitkä ja 550 metriä leveä. Järvellä on kartan mukaan yksi saari. Sen rantaviivan pituus on 2,8 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Vesijaon valuma-alueeseen (35.784) se kuuluu. Järven vedenpinnan korkeus on 119,8 metriä mpy.
Friisiläinen käsipallo kesäolympialaisissa 1928
Friisiläinen käsipallo järjestettiin epävirallisena näytöslajina vuoden 1928 kesäolympialaisissa 11. heinäkuuta Amsterdamin olympiastadionilla. Tämä oli ensimmäinen ja toistaiseksi ainoa kerta kun laji oli mukana olympialaisten ohjelmassa. Vastakkain pelasivat Friesland ja Pohjois-Hollanti. Erotuomarina toimi C. van der Meulen
Parsonrussellinterrieri
Parsonrussellinterrieri on FCI:n terrieriryhmään kuuluva englantilainen koirarotu. Rotua on perinteisesti käytetty metsästyksessä, ja tähän tarvittavia ominaisuuksia pyritään säilyttämään rodussa, jotta se kykenisi toimimaan alkuperäisessä käyttötarkoituksessaan. Samat ominaisuudet ovat eduksi monessa muussakin harrastuksessa, joten rodun rekisteröinnistä saakka tämä pienen koon, miellyttävän ulkomuodon ja aktiivisen luonteen omaava terrieri on saavuttanut suosiota juuri monipuolisuutensa vuoksi.
Ulkonäkö
thumb|left|13 viikkoa vanha parsonrussellinterrierin pentu. Parsonrussellinterrieri on vankkarakenteinen koira, jonka ihannesäkäkorkeus on uroksilla 36 cm ja nartuilla 33 cm. Parsonrussellinterrierit painavat 5–8 kg. Parsoneita on sekä karkea-, puolikarkea- että sileäkarvaisia. Pääväri on valkoinen, jossa voi olla mustia, punaruskeita ja keltaisia merkkejä. Korvat ovat eteenpäin taittuneet. Suomessa häntää ei saa typistää, vaikka rodun syntymaassa Isossa-Britanniassa niin tehdään. Rodun todennäköinen elinaika on 13–14 vuotta.
Parsonrussellinterrieri muistuttaa ulkonäöltään jackrussellinterrieriä, mutta eroaa siitä muun muassa rungon mittasuhteissa. Myös brasilianterrierin sukulaisuus on selkeästi nähtävissä.
Luonne ja käyttäytyminen
Luonteeltaan parsonrussellinterrierit ovat aktiivisia, energisiä, rohkeita ja vahvatahtoisia. On tärkeää opettaa parsonrussellinterrieri olemaan rauhassa sisätiloissa ja myös silloin, kun mitään ei tapahdu – jatkuvasti ympäriinsä häärivä koira ei ole miellyttävä asuinkumppani. Parsonrussellinterriereillä on rutkasti metsästys- ja riistaviettiä. Ne ovat myös erinomaisia vahtikoiria ja tallikoiria, sillä ne tulevat hyvin toimeen hevosten kanssa.
Alkuperä
Sekä parsonrussellinterrieri, jackrussellinterrieri että Jack Russell ‑terrieri ovat saaneet nimensä Devonissa, Länsi-Englannissa asuneen pastori John ”Jack” Russellin (1795–1883) mukaan. Russell oli kiinnostunut metsästyksestä koirien kanssa ja jalosti tähän tarpeeseen sopivan rodun risteyttämällä keskenään erilaisia terrierimuunnoksia juuri metsästykseen sopiviksi. Parsonrussellinterriereitä käytettiin erityisesti luolametsästykseen ja rottajahtiin.
Englannin kennelklubi hyväksyi rodun ja julkaisi parsonjackrussellinterrierin virallisen väliaikaisen rotumääritelmän 22. tammikuuta 1990. FCI otti rodun väliaikaislistalleen 2. heinäkuuta 1990. Rotu syntyi kuitenkin jo 1800-luvulla. Parsonrussellinterrieri on vanhempi rotu kuin jackrussellinterrieri, jonka FCI hyväksyi viralliseksi roduksi vasta vuonna 2001.
Parsonrussellinterriereiden kanssa samaa alkuperää on Working Jack Russell -rotu, joka suomeksi tunnetaan myös nimellä Jack Russell ‑terrieri. Jälkimmäistä rotua ei rekisteröidä FCI:n rekisteriin, vaan Jack Russell Terrier Club of Great Britain ‑yhdistyksen ylläpitämään rekisteriin. Working Jack Russell ‑rodun jalostuksessa painotetaan luolametsästyskäyttöä, kuten sen nimi osoittaakin.
Parsonrussellinterrierin rodun nimi oli aikaisemmin parsonjackrussellinterrieri, mutta sekaannusten välttämiseksi se muutettiin nykyiseksi.
Jere Heino
Jere Heino (s. 6. maaliskuuta 1995) on suomalainen vapaapainija, joka edustaa Porin Paini-Miehiä. Hänen valmentajinaan toimivat Ahto Raska ja Cary Kolat, jotka ovat hoitaneet virkaa vuodesta 2015. Häntä ovat valmentaneet myös Harri Lehti ja Rauno Ihanamäki (2001–2008), Marko Einola ja Petri Koivunen (2008–2012) sekä Gergő Wöller (2012–2015).
Parsonrussellinterrieri
Terveys
Rodun terveystilanne on tällä hetkellä hyvä. Parsoneissa voi periaatteessa esiintyä kaikkia samoja perinnöllisiä vikoja ja sairauksia kuin muissakin terrieriroduissa.
Jere Heino
Vuodesta 2016 superraskaassa 125 kg:n painoluokassa painiva Heino sijoittui vuonna 2017 EM-kilpailuissa kahdeksanneksi. U23 ikäluokassa vuonna 2018 EM-kilpailuissa hän oli kolmas ja U20 ikäluokassa vuonna 2015 EM-kilpailuissa kolmas ja MM-kilpailuissa viides.
Parsonrussellinterrieri
Terveys
Yleisimpiä perinnöllisiä vikoja rodussa ovat hammaspuutokset, purentaviat, häntämutkat ja uroskoirilla piilokiveksisyys.
Jere Heino
Suomenmestaruudet Heinolla on vuosilta 2014 ja 2015 sekä hopeaa vuodelta 2013.
Parsonrussellinterrieri
Harrastus
Parsonrussellinterrierit ovat monikäyttöisiä harrastuskoiria. Luolametsästyksen ohella niiden kanssa harrastetaan tyypillisesti muun muassa agilitya, flyballia ja tokoa. Parsonrussellinterrierit ovat tunnetusti aktiivisia koiria, joten omistajien tulee tarjota niille tarpeeksi virikkeitä ja määrätietoista perustottelevaisuuskoulutusta. Ne ovat hyvin älykkäitä ja nopeita oppimaan, joten ne ovat erinomaisia koiria monipuoliseenkin harrastamiseen.
Jere Heino
Myös hänen veljensä, Ville Heino on vapaapainija.
Dysmetria
Dysmetria merkitsee taipumusta arvioida väärin jäseniensä liikelaajuudet. Dysmetriasta kärsivä voi esimerkiksi arvioida käden sijainnin ja liikkeen ympäristön suhteen väärin. Sanalla viitataan joskus myös kykenemättömyyteen arvioida etäisyyksiä tai kokoa nopeasti ja rutiininomaisesti.
Jorma Ollila
Jorma Jaakko Ollila (s. 15. elokuuta 1950 Seinäjoki) on suomalainen yritysjohtaja. Hän toimi Shellin hallituksen puheenjohtajana 2006–2014 ja Nokian toimitusjohtajana 1992–1999, pääjohtajana 1999–2006 sekä hallituksen puheenjohtajana 1999–2012. Ollila toimi Alma Median hallituksen puheenjohtajana 2019–2022.
Ollilan aikakaudella Nokia nousi maailman suurimmaksi matkapuhelinten valmistajaksi, mutta hänen loppuvuosinaan Nokian johdossa yrityksen matkapuhelintoiminta joutui pahoihin vaikeuksiin. 2010 Nokia valitsi toimitusjohtajakseen yhdysvaltalaisen IT-jätin Microsoftin Stephen Elopin, jonka toimitusjohtajakautena yritys lopulta loppuvuodesta 2013 myi matkapuhelintoimintansa Elopin edelliselle työnantajalle, eli Microsoftille. Ollila oli jo luopunut vaikeuksissa olevan yrityksen hallituksen puheenjohtajuudesta 2012 ja kaupan suoritti Ollilan seuraaja Risto Siilasmaa.
Ollila toimi Outokummun hallituksen puheenjohtajana 2013–2018. Lisäksi hän on elinkeinoelämää edistävän EVA:n hallituksen puheenjohtaja ja Perella Weinberg Partnersin konsultti. Sixten Korkmanin mukaan Jorma Ollila on Suomen parhaiten verkostoitunut henkilö. Ollila on kuulunut Bilderberg-ryhmän ohjausryhmään ja on ahkerin kokouksiin osallistunut suomalainen. Vuosina 2005–2009 Ollila oli European Round Table of Industrialistsin puheenjohtaja.
Skywalker Ranch
thumb|right|300px|Skywalker Ranchin päärakennus Skywalker Ranch on elokuvaohjaaja ja -tuottaja George Lucasin työskentelytila Marinin piirikunnassa Kaliforniassa. Yleisöltä suljettu tila sijaitsee Lucas Valley Road'in varrella, joskaan tien nimellä ei ole mitään tekemistä George Lucasin kanssa. Tila on tullut maksamaan Wall Street Journal -lehden mukaan Lucasille yli 100 miljoonaa dollaria. Sillä on kokoa 19 km², josta ainoastaan 60 000 m² kokoinen alue on hyödynnetty rakentamalla.
Jorma Ollila
Koulutus
Nuoruudessaan Ollila asui Kurikassa, missä kävi kansakoulun. Hän oli varhaisnuoruudessaan partiolainen ja Luonto-Liiton jäsen. Lukion hän aloitti Vaasan lyseon lukiossa, mutta suoritti lopulta Kulttuurirahaston apurahan turvin kansainvälisen ylioppilastutkinnon walesilaisessa United World Collegessa, Atlantic Collegessa. Hän oli suvussaan ensimmäinen, joka hankki yliopistokoulutuksen.
Skywalker Ranch
Tilalla on viini- ja hedelmätarhat, kasvimaa, eläintalli, ravintola, ulkouima-allas, kuntoilukeskus, Lake Ewok -tekojärvi ja vuorenrinteeltä havaintoasema, jossa on myös 300-paikkainen elokuvateatteri "The Stag" ja muita katseluhuoneita. Tilalle on sijoitettu myös Skywalker Sound -äänistudiot ja oma paloasema sekä päärakennukset.
Jorma Ollila
Koulutus
Ollila jatkoi opintojaan Helsingin yliopistossa valmistuen vuonna 1976 valtiotieteen maisteriksi pääaineenaan kansantaloustiede. Vuonna 1978 hän suoritti London School of Economicsissa (LSE) MSc-tutkinnon taloustieteessä. Vuonna 1981 Ollila valmistui vielä diplomi-insinööriksi Teknillisen korkeakoulun teknillisen fysiikan koulutusohjelmasta.
Politiikka
Opiskeluaikanaan Ollila oli mukana opiskelijapolitiikassa ja toimi vuosina 1973–1974 Suomen ylioppilaskuntien liiton puheenjohtajana. Hän oli opiskelujensa välissä myös Suomen Keskustan kansainvälisten asioiden sihteerinä.
Ollila harkitsi presidenttiehdokkuutta vuonna 1999 silloisen kokoomuslaisen valtiovarainministerin Sauli Niinistön pyynnöstä. Ollila oli esillä myös vuoden 2012 presidentinvaalien yhteydessä, mutta hän kieltäytyi keskustan kosiskelusta.
Alkuvuodesta 2012 liikenneministeri Merja Kyllönen kutsui Jorma Ollilan asettamansa tiemaksutyöryhmän puheenjohtajaksi.
Varusmiehenä
Asepalveluksessa Ollila oli reserviupseerikoulun oppilaskunnan puheenjohtajana kurssilla 162. Sotilasarvoltaan hän on reservin kapteeni.
Ura
Valmistuttuaan LSE:sta Ollila työskenteli rahoitusalalla amerikkalaisessa Citibankissa, ensin Lontoossa ja sitten Helsingissä.
Vuonna 1985 Ollila siirtyi Nokian palvelukseen hoitamaan kansainvälisiä rahoitusoperaatioita. Ollilan näytöt vakuuttivat, ja pääjohtaja Kari Kairamon organisaatiouudistus nosti hänet rahoitusjohtajaksi ja Nokian johtokuntaan vuonna 1986. Matkapuhelinliiketoimintoja (nyk. Nokia Mobile Phones) Ollila nimettiin vetämään vuonna 1990. Nokian hallitus nimitti Ollilan toimitusjohtajaksi vuonna 1992 ja samalla yhtiössä luovuttiin kahden johtajan (pääjohtaja ja toimitusjohtaja) järjestelmästä. Tämä tehtiin pääosin Ollilan aloitteesta. Ollila toimi pääjohtajana ja hallituksen puheenjohtajana vuodet 1999–2006, minkä jälkeen hän jatkoi hallituksen puheenjohtajana vuoteen 2012. Ollila jätti Nokian pääjohtajan tehtävät 1. kesäkuuta 2006 ja hänen seuraajakseen Nokian pääjohtajaksi nimitettiin Olli-Pekka Kallasvuo. Ollila vaikutti hallituksen puheenjohtajana nimityksen taustalla.
Ollilan kaudella Nokia keskittyi telekommunikaatioon ja karsi ja myi muut liiketoiminnot. Voimakkaassa keskittymisessä oli suuria riskejä, mutta GSM-standardin läpilyönti maailmalla yhdessä Nokian onnistumisen ja muutamien hyvien lippulaivatuotteiden (esimerkiksi 2110-puhelin) kanssa veivät Nokian 1990-luvulla kasvuun ja siitä tuli maailman mittakaavassakin iso yhtiö.
Ollila on tullut esiin autojen satelliittivalvonta- ja kilometrivero-ehdotuksessa ”Oikeudenmukaista ja älykästä liikennettä” selvittävässä työryhmässä. Ollilalle läheinen Nokia-yhtiö kehittelee autonpaikannus-menetelmiä, jotka saattaisivat sopia ehdotuksen käytännön toteutukseen.
Historioitsija Martti Häikiö on verrannut Ollilan johtamistyyliä sinfoniaorkesterin kapellimestariin, joka samalla on kuin sooloviulisti. Ollila piti yllä tasapainoa ja veti yhtiötä kohti olennaisia tavoitteita. Hän ei panostanut edeltäjänsä tapaan karismaattiseen johtajuuteen, vaan käytti valtaansa harkitusti, analyyttisesti ja laajoja sosiaalisia verkostoja hyödyntäen. Syvällisen rahoitusmarkkinaymmärryksensä vuoksi hän osasi käsitellä sijoittajasuhteita.
Vuonna 2014 Ollila sai Finanssivalvonnalta rikemaksun arvopaperimarkkinalain rikkomisesta. Rikkeen syynä oli, että hän jätti ilmoittamatta sisäpiirirekisteriin Luxemburgiin rekisteröidyn Kestrel-sijoitusyhtiön. Yhtiön arvo vuoden 2012 lopussa oli 8,2 miljoonaa euroa. Myös YIT:n, Pöyryn ja EQ-pankin Georg Ehrnrooth sai samasta syystä rikesakon liittyen sijoitusyhtiö Partumiin.
Luottamustehtävät
Ollilalla on ollut useita luottamustehtäviä. Hän on ollut Bilderberg-ryhmän ohjausryhmän jäsen ja on osallistunut vuoteen 2013 mennessä ryhmän kokouksiin ainakin 18 kertaa (1994, 1997–2012).
Ollila on toiminut Fruugo Oy:n hallituksen jäsenenä ja UPM-Kymmene Oyj:n sekä Otava Kuvalehdet Oy:n hallituksen varapuheenjohtajana. Vuosina 2005–2009 Ollila oli European Round Table of Industrialistsin puheenjohtaja.
Ollila toimi Fordin hallituksessa vuosina 2000–2008. Lokakuussa 2008 Ford valitteli markkinavalvoja SEC:lle lähetetyssä tiedotteessa, ettei Ollila pysty käyttämään riittävästi aikaa yhtiöön.
Kesäkuun 2006 alussa Ollila aloitti kansainvälisen öljy-yhtiö Shellin hallituksen puheenjohtajana. Ollila oli ensimmäinen Alankomaiden ja Britannian ulkopuolelta tullut henkilö Shellin yrityksen johdossa. Ollilan mukaan Shellin hallituksen puheenjohtajuus vie hänen aikaansa noin puolet viikosta. Financial Timesin mukaan Ollila suunnittelee puheenjohtajuudesta luopumista hyvää hallintotapaa koskevien sääntöjen vuoksi. Lokakuussa 2014 Ollilan kerrottiin siirtyvän pois hallituksen johdosta seuraavana vuonna.
Ollila oli pitkäikainen vaikuttaja Nokiassa, ja toimi yhtiön toimitusjohtajana ja myöhemmin hallituksen puheenjohtajana, mutta luopui sittemmin toimistaan yhtiössä 3. toukokuuta 2012.
Vuonna 2014 Ollilan uutisoitiin aloittavan konsulttifirma Perella Weinberg Partnersin vanhempana neuvonantajana Euroopassa.
Kunnianosoituksia
Jorma Ollila on nimitetty Pekingin kunniakansalaiseksi 2002, ja hän on vastaanottanut Suomen lisäksi kunniamerkkejä Britanniasta (CBE ), Puolasta, Saksasta, Unkarista ja Virosta.
Ollilalle on myönnetty Suomen Leijonan suurristi vuonna 2005 ja Suomen Valkoisen Ruusun 1. luokan komentajamerkki vuonna 1996.
Jorma Ollila ei ole halunnut, että hänelle haetaan vuorineuvoksen arvonimeä.
Perhe
Vuodesta 1972 Ollila on ollut naimisissa valtiotieteen maisteri Liisa Ollilan (o.s. Metsola) kanssa. Liisa Ollila on työskennellyt sosiaali- ja terveysministeriön virkamiehenä. Toukokuussa 2007 hänet ylennettiin sosiaali- ja terveysministeriön kansainvälisten asioiden toimiston päälliköksi. Heillä on kolme lasta.
Neurotiede
thumb|[[Santiago Ramón y Cajalin piirros neuroneista vuodelta 1899.]] Neurotiede tarkoittaa tieteenalaa, jotka tutkii hermoston toimintaa ja rakennetta. Neurotieteisiin kuuluvat muun muassa neurobiologia, joka tutkii hermosoluja; neuroanatomia, joka tutkii hermoston rakennetta; behavioraalinen neurotiede, joka tutkii hermoston toimintaa; evolutionaarinen neurotiede, joka tutkii hermoston kehitystä, sekä laskennallinen eli komputationaalinen neurotiede, joka tutkii aivojen toimintaa informaatiojärjestelmänä. Neurotieteellinen tutkimus kattaa myös osia muun muassa genetiikan, biokemian, fysiologian, farmakologian ja patologian aloista.
Monet neurotieteen osat on perinteisesti luettu biologian aloiksi. Nykyisin neurotiede käsitetään usein monitieteiseksi alaksi, johon kuuluu myös kognitiivisen psykologian, neuropsykologian, tietojenkäsittelytieteen, tilastotieteen, fysiikan ja lääketieteen (neurologia) tutkimusta. Neurotiede onkin laajentunut kattamaan kaiken kokeellisen ja teoreettisen tutkimuksen, joka koskee eliöiden keskus- ja ääreishermostojen toimintaa ja rakennetta.
Suomessa on vietetty kolmena vuotena aivoviikkoa, jonka aikana on pyritty tekemään neurotiedettä tutuksi yleisölle. Aivoviikon ajatus on lähtöisin Yhdysvalloista, ja kansainvälistä aivoviikkoa on vietetty kaksitoista kertaa.
Suomen aivotutkimusseura yhdistää eri alojen tutkijoita, joiden työ kohdistuu hermostoon. Seurassa on noin 200 jäsentä.
Osa-alueita
Neurotieteiden aloiksi luetaan
Santa Cruz de La Palma
Santa Cruz de La Palma on kaupunki La Palman saaren itäosassa Santa Cruz de Tenerifen maakunnassa Kanariansaarilla. Sen pinta-ala on 43,38 km² ja väkiluku oli 15 581 vuonna 2017.
Espanjalainen Alonso Fernández de Lugo perusti Santa Cruz de La Palman 3. toukokuuta 1493. Nykyisin kaupunki on erinomainen esimerkki perinteisestä kanarialaisesta arkkitehtuurista parvekkeineen ja värikkäine rakennuksineen.
Tulen saalis
Tulen saalis on yhdysvaltalaisen William Styronin kirjoittama romaani vuodelta 1960. Suomennos ilmestyi Aarne T. K. Lahtisen kääntämänä ja Otavan kustantamana vuonna 1962. Romaanin tarina kerrotaan nuoren lakimiehen, Peter Leverettin, sekä alkoholisoituneen taiteilijan, Cass Kinsolvingin näkökulmasta. William Styronin kolmatta romaania pidetään monimutkaisena ja kunnianhimoisena, ja tärkeitä teemoja ovat hyvä ja paha sekä syyllisyys.
Helmuth Rilling
pienoiskuva|Helmuth Rilling vuonna 2013. Helmuth Rilling (s. 29. toukokuuta 1933) on saksalainen kapellimestari. Hän syntyi Stuttgartissa ja aloitti siellä opintonsa, joita hän myöhemmin jatkoi Italiassa.
Rilling on tullut tunnetuksi varsinkin Bach-levytystensä myötä.
Rilling johti vuonna 1988 Stuttgartissa kolmentoista säveltäjän yhteistyöstä syntyneen Messa per Rossinin kantaesityksen. Hän oli mukana perustamassa Oregonin Bach-festivaalia vuonna 1970.
Trois-Rivières Lions
Trois-Rivières Lions on kanadalainen jääkiekkoseura, joka on kotoisin Trois-Rivièresin kaupungista, Québecin provinssista. Joukkue pelaa ECHL-liigaa ja toimii yhteistyöseurana NHL-liigassa pelaavalle Montreal Canadiensille ja AHL:ssä pelaavalle Laval Rocketille.
Joukkue kaudella 2023–2024
(Tilanne 17. elokuuta 2023)
Joukkueenjohto
Lähde: EliteProspects
Tauno Suontausta
Tauno Erland Suontausta (18. helmikuuta 1907 Turku – 7. marraskuuta 1974 Helsinki ) oli suomalainen hallintoneuvos ja oikeusoppinut. Suontausta oli Helsingin yliopiston kansainvälisen oikeuden dosentti 1948–1958.
SDP:tä edustanut Suontausta oli oikeusministerinä Fagerholmin I hallituksessa 1948–1950 ja Suomen vakuutusyhtiöiden keskusliiton toimitusjohtajana 1955–1972.
Suontaustalla oli merkittävä taustavaikuttajan asema presidentti Paasikiven lainopillisena neuvonantajana esim. käsiteltäessä Stalinin tekemää YYA-sopimusehdotusta kevättalvella 1948. Hän oli Suomen YYA-neuvotteluvaltuuskunnan pääsihteerinä Moskovassa maalis-huhtikuussa 1948.
Hänen veljensä Yrjö Suontausta oli vuodesta 1947 Korkeimman oikeuden jäsen ja vuosina 1945–1947 edistyspuolueen kansanedustaja.
Aventura (Florida)
Aventura on kaupunki Miami-Daden piirikunnassa, Floridan osavaltiossa Yhdysvalloissa. Se sijaitsee noin 27 kilometriä Miamista pohjoiseen. Kaupungin väkiluku oli vuoden väestönlaskennassa 35 762. Aventura sai kaupunkioikeudet 7. marraskuuta 1995.
Vela
Vela voi tarkoittaa seuraavia:
Aimé Jacquet
Aimé Jacquet (s. 27. marraskuuta 1941) on ranskalainen jalkapallovalmentaja ja entinen pelaaja. Jacquet valmensi Ranskan jalkapallomaajoukkueen maailmanmestaruuteen vuoden 1998 kotikisoissa.
Pelaajaura
Jacquet aloitti jalkapalloilun nuorena paikallisessa US Couzanin amatöörijoukkueessa työskennellen samalla tehtaassa. 1959 Jacquet siirtyi AS Saint-Étiennen joukkueeseen ja aloitti ammattilaisena Les Vertsissä 1961. Jacquet edusti ASSEa joukkueen kulta-aikana ja juhli mestaruutta peräti viisi kertaa. Ranskan maajoukkueessa Jacquet pelasi maajoukkueen kriisivuosina vain kaksi maaottelua. 1973 Jacquet siirtyi ASSEn paikallisvastustajan Olympique Lyonnais'n paitaan ja päätti uransa Lyonissa 1976.
Valmennusura
Jacquet aloitti valmennusuransa Lyonissa 1976, mutta todellisen läpimurtonsa hän teki 1980-luvulla toimiessaan koko vuosikymmenen ajan FC Girondins de Bordeaux'n päävalmentajana. Jacquet'n johdolla Bordeaux voitti kolmen liigamestaruuden lisäksi kahdesti Coupe de Francen ja esiintyi Euroopan cupin ja Cup-voittajien cupin välierissä. Yhdeksän valmennusvuotta Bordeaux'ssa saivat päätöksen kauden 1988–89 päätteeksi, kun Jacquet riitautui seuran puheenjohtajan Claude Bezin kanssa. Bordeaux'sta lähtönsä jälkeen hän kehitti itseään valmentajana Montpellier’ssa ja Nancyssa.
Jacquet astui 1991 Ranskan jalkapalloliiton palvelukseen ja siirtyi työskentelemään FFF:n harjoittelukeskukseen (Direction Technique Nationale). Seuraavana vuonna hänestä tuli maajoukkueessa Gérard Houllierin apulaisvalmentaja. Houllier ei onnistunut johdattamaan Ranskaa MM-kisoihin 1994, ja päävalmentaja vaihdettiin. Jacquet nousi Houllierin seuraajaksi hakemaan jatkoa 1980-luvun menestykselleen.
Jacquet varmisti asemansa maajoukkueen päävalmentajana, kun Ranska pelasi 1994 muutaman erinomaisen harjoitusottelun, muun muassa Italiaa vastaan. Jacquet nosti maajoukkueen kapteeniksi Manchester Unitedin tähtipelaaja Eric Cantonan, jonka varaan hän myös Ranskan pelin perusti.
Cantona hölmöili kuitenkin itsensä ulos kansainvälisistä ympyröistä potkaistuaan Crystal Palacen fania 1995 ja Jacquet joutui etsimään uusia variaatioita maajoukkueeseen. Uudeksi moottoriksi tuli vasta 23-vuotias Zinedine Zidane. Vanhat konkarit kuten Cantona, Jean-Pierre Papin ja David Ginola saivat väistyä nuorempiensa tieltä. Jacquet sai nuorennusleikkauksesta kritiikkiä monilta faneilta, mutta pani heille jauhot suuhun johtaen Ranskan EM-kisoihin 1996. Lopputurnauksessa nuori Ranskan joukkue selvisi aina välieriin saakka, joissa se hävisi Tšekille vasta rangaistuspotkukilpailussa. Loistava menestys takasi Jacquet'lle jatkosopimuksen maajoukkuevalmentajana.
EM-kisojen 1996 jälkeen Jacquet hioi maajoukkueettaan harjoitusotteluissa ja hyvin puolustusvoittoinen taktiikka aiheutti valtaisaa kritiikkiä päävalmentajaa kohtaan. Jacquet'n taktiikkaa haukuttiin "muinaiseksi", jolla ei olisi toiveita menestyä omissa MM-kisoissa 1998. Kritiikki paisui entisestään keväällä 1998, kun Jacquet nimesi MM-kisoihin 28 miestä odotetun 22 sijaan. L'Équipe-lehti vaati "Resign!"-otsikoin potkuja Jacquet'lle menestyksen turvaamiseksi. Kun itse lopputurnaus saatiin käyntiin ja Ranska jyräsi alkulohkossaan kaikki vastustajansa, monella muuttui ääni kellossa. Ranska nousi kotikisojensa vahvaksi ennakkosuosikiksi. Loppuotteluun mennessä kaikki kritiikki Jacquet'ta kohtaan oli unohtunut, ja Brasilian kaaduttua 3–0 Jacquet oli joukkueineen koko Ranskan suosiossa. Samana iltana 56-vuotias Jacquet ilmoitti jättävänsä tehtävänsä maajoukkueen päävalmentajana.
MM-kilpailujen jälkeen Jacquet on työskennellyt FFF:n palveluksessa Clairefontainen valmennuskeskuksessa sekä maajoukkueen teknisenä johtajana. Hän vetäytyi tehtävistään MM-kilpailujen 2006 jälkeen.
Härmämalikka
Härmämalikka (Clitocybe nebularis) on lehti- ja havumetsissä esiintyvä sieni. Sen lakki on 5–15 cm leveä ja kupera. Väriltään se on nuorena harmaanruskea, myöhemmin vaaleampi. Sieni on syötävä, mutta se tulee ennen käyttöä kiehauttaa, koska se voi aiheuttaa pahoinvointia.
Ulkonäkö ja koko
Härmämalikka ruskeanharmaa härmäpintainen sieni. Tavallisesti iso ja tukeva. Lakki on 6-18 cm leveä, laakea ja ohutreunainen. Lakin väri on aluksi tumman harmaa tai ruskehtava, mutta vaalenee vanhemmiten vaaleanharmaaseen. Keskusta on tummempi ja valkohärmäinen. Heltat aluksi valkoiset, myöhemmin kellanvalkoiset, johteiset ja tiheässä. Itiöpöly on valkoista. Se on läheinen myrkyllisen isorusokkaan kanssa mutta eroaa siitä sen kolotyvisten helttojen ja punaisen itiöpölyn takia. Jalka on 7–10 cm pitkä ja 2–4 cm paksu, vaaleamman sävyinen, vaaleanharmaahärmeinen ja tyvi on nuijamainen. Malto on paksua ja valkoista, miedon makuista ja siinä on imelä naurista muistuttava mausteinen aromi, joka voimistuu kypsennettäessä.
Levinneisyys
Härmämalikka on yleinen Etelä- ja Keski-Suomessa, mutta on harvinaisempi pohjoisempana, vaikka sitä on tavattu Lapissa asti.
Kasvupaikka ja elinympäristö
Härmämalikka kuuluu lahottajasieniin ja se kasvaa usein laajoissa kaarissa tai riveissä komposteissa, metsien risukasoissa, puutarhoissa ja lehdoissa. Se viihtyy kalkkisella alustalla. Se on myöhäinen sieni, jota löytää syys-marraskuussa.
Käyttö
Härmämalikka on syötäväksi kelpaava sieni, joka kuitenkin on ryöpättävä ennen käyttöä, koska se aiheuttaa joillekuille vatsavaivoja. Sen maku on erikoinen, ja toisinaan sanotaan, ettei sitä kannata nauttia toisen samoilla paikoilla syysmyöhällä kasvavan voimakasmakuisen sienen sinivalmuskan kanssa yhdessä gastronomisista syistä
Richard Wilbur
Richard Purdy Wilbur (1. maaliskuuta 1921 New York, New York – 14. lokakuuta 2017 Belmont, Massachusetts) oli yhdysvaltalainen runoilija.
Wilbur syntyi New Yorkissa. Hän opiskeli Amherst Collegessa ja Harvardin yliopistossa. Valmistuttuaan Amherstista vuonna 1942 hän palveli vuosina 1943–1945 toisessa maailmansodassa. Sen jälkeen hän opetti vuosikymmeniä Wesleyan Universityssä ja Smith Collegessa.
Wilbur julkaisi ensimmäisen runonsa jo 8-vuotiaana John Martin’s Magazinessa. Hänen ensimmäinen kokoelmansa The Beautiful Changes and Other Poems julkaistiin vuonna 1947. Hän voitti kokoelmallaan Things of This World vuonna 1957 sekä Pulitzerin että National Book Awardin.
Myöhemmällä urallaan Wilbur sai mm. toisen Pulitzerin (1989) ja Ruth Lillyn runopalkinnon (2006). Hänelle myönnettiin National Medal of Arts vuonna 1994.
Karl Lueger
pienoiskuva|Karl Lueger Karl Lueger (24. lokakuuta 1844 – 10. maaliskuuta 1910) oli itävaltalainen poliitikko ja Wienin pormestari. Lueger oli tunnettu juutalaisvastaisista näkemyksistään ja rasistisesta suhtautumisesta ei-saksalaisia vähemmistöjä kohtaan.
Lueger opiskeli lakia ja valmistui Wienin yliopistosta 1866 ja sai tohtorin arvon 1870. Asianajajana hän harjoitti paljon hyväntekeväisyyttä köyhimpien asiakkaittensa hyväksi eikä koskaan rikastunut.
Vuonna 1872 hän aloitti poliittisen uran ja liittyi riippumattomaan liberaaliin organisaatioon. Luegerille liberaalit ja kapitalistit muodostuivat kuitenkin tarkoittamaan juutalaisia ja kristinuskon vastaisuutta. Vuonna 1875 hänet valittiin kaupunginvaltuustoon vuodeksi ja uudelleen 1876 kolmeksi vuodeksi. Vuonna 1878 hän oli riippumattomana ehdokkaana ja ryhtyi taisteluun kunnallishallinnon korruptoituneisuutta vastaan.
Vuonna 1882 Luegerin demokraattinen puolue liittyi yhteen uudistuspuolueen ja saksalaiskansallisen puolueen kanssa antisemitistiseksi puolueeksi. Vuonna 1885 Lueger valittiin puolueensa ainoana edustajana Reichsratiin. Hän hyökkäsi jyrkästi Itävalta-Unkarin muodostamista vastaan, mikä johti lähes hänen erottamiseensa parlamentista. Vuonna 1890 hänet valittiin Ala-Itävallan maapäiville. Hän johti nyt antisemitististä ja antiliberaalia ryhmittymää, jota kutsuttiin kristillis-sosiaaliseksi liitoksi tai yhdistyneiksi kristityiksi.
Ryhmittymä sai vuonna 1893 nimen kristillissosiaalinen puolue (Christlichsoziale Partei). Puolue voitti Wienin kunnallisvaalit 1895 ja valtuusto valitsi Luegerin pormestariksi, mutta keisari Frans Joosef I hajotti valtuuston. Tämä toistui kolme kertaa, ennen kuin keisari suostui nimittämään Luegerin pormestariksi 1897. Tässä virassa hän toimi vuoteen 1910.
Luegerin politiikka inspiroi Itävallan ensimmäisen tasavallan (1918–1933) johtajia, kuten Ignaz Seipelia, Engelbert Dollfussia ja Kurt von Schuschniggia, jotka johtivat autoritaarisesti oikeistolaista Ständestaatia vuoteen 1938 sen jälkeen kun tasavallasta oli tullut diktatuuri 1933.
Adolf Hitler ihaili Luegeria, joka toimi hänen silloisen asuinkaupunkinsa Wienin pormestarina 1897–1910. Hitler kutsui tätä ”viimeiseksi suureksi saksalaiseksi, joka on syntynyt Ostmarkissa (Itävälta)”. Hitler arvosti Karl Luegerin manipulaatiokykyä päämäärien saavuttamiseksi. Luegerin saksankielisiä käsityöläisiä halpaa tšekkiläistä työvoimaa vastaan puolustanutta puoluetta on pidetty Saksan kansallissosialistisen työväenpuolueen ideologisena edeltäjänä.
Kadunnimi
Wienin Ring-kadun yhden osuuden nimi oli Dr. Karl Lueger-Ring. Nimi herätti närää, ja Wienin kaupunki päätti vuonna 2012 muuttaa nimen Universitätsringiksi. Aukio Dr. Karl Lueger Platz säilyttänee kuitenkin nimensä.
Janne Henriksson
Janne Henriksson (s. 5. elokuuta 1981 Turku) on suomalainen jalkapallomaalivahti, joka edustaa Ykkösessä pelaavaa Kokkolan Pallo-Veikkoja.
Kaarinan Pojista lähtöisin oleva Henriksson ehti pelata kasvattajaseurassaan miesten joukkueessa vain puoli kautta kesällä 1998, sillä hän siirtyi 16-vuotiaana Alankomaiden toisen sarjatason FC Emmeniin. Henriksson ei kuitenkaan saanut vakiinnutettua paikkaansa ykkösjoukkueessa, vaan pelasi seuran juniori- ja reservijoukkueissa. Viimeiset puolitoista kautta hän oli kuitenkin Emmenin edustusjoukkueen kakkosmaalivahti, jolle ei kuitenkaan kertynyt sarjaotteluita.
Alankomaiden jälkeen Henriksson siirtyi kaudella 2001 Suomen Veikkausliigaan. Ensimmäinen seura oli Vaasan Palloseura, jossa hän pelasi neljä kautta. Veikkausliigadebyyttinsä Henriksson teki elokuussa 2001. Kausina 2001 ja 2002 Henriksonille yhteensä 19 liigaottelua ollen Henri Sillanpään varamiehenä. Kaksi viimeistä kautta VPS ja Henriksson pelasivat Ykkösessä. Henriksson palasi Veikkausliigaan siirryttyään kaudeksi 2005 Tornioon TP-47:ään.
Henrikson siirtyi TP-47:n pudottua silloin 45 Veikkausliigaottelun kokemuksella toiseen Veikkausliigaseuraan kotkalaiseen FC KooTeePeehen, jossa hän pelasi seuraavat kolme kautta ja kaikkiaan 64 Veikkausliigaottelua. FC KooTeePeen taival Veikkausliigassa päättyi syksyllä 2008, minkä jälkeen Henrikssonin seuraksi tuli myös Veikkausliigassa pelaava espoolainen FC Honka. Henriksson ei kyennyt vakiinnuttamaan seurassa ykkösmaalivahdin paikkaa, minkä vuoksi pelejä kertyi kahden kauden aikana Veikkausliigassa vain kuusi.
Henriksson siirtyi FC Hongasta VPS:ään marraskuussa 2010 kolmen vuoden sopimuksella. Sillanpään toimiessa edelleen pääosin VPS:n ykkösmaalivahtina ja lisäksi loukkaantumiset verottivat hänen peliaikaansa, jota kertyi kolmen kauden aikana vain 16 ottelussa. Henrikssonin ura VPS:ssä sai jatkoa keväällä 2014, jolloin hän aloittaa kahdeksannen kautensa VPS:n riveissä. Kaikkiaan Henrikssonilla kauden 2014 lopussa oli takanaan 13 kautta Veikkausliigassa ja kaikkiaan 146 ottelua. Kaudeksi 2015 Henriksson siirtyi Ykköseen nousseeseen Vasa IFK:hon.
Täyskierto
Täyskierto Suomen järvissä
Makea vesi on tiheimmillään eli painavinta noin 4°C lämpötilassa. Keväällä veden pintakerrosten lämmetessä, lämpimämpi ja tiheämpi vesi painuu pinnalta pohjalle ja aiheuttaa vesirungon pystysuuntaisen sekoittumisen, täyskierron. Pinnalta siirtyy pohjalle hapekasta vettä ja samalla pohjasta nousee ravinteita pinnalle.
Kesällä pintavesien lämmetessä edelleen, vesi alkaa lämpötilakerrostua eli täyskierto pysähtyy. Yli 4°C lämpötilassa vesi on jälleen kevyempää, eikä enää painu pohjalle vaan pysyy pinnalla ja lämpenee edelleen. Näin muodostuu järvien kesäkerrostuneisuus. Mitä lämpimämmäksi päällysvesi lämpenee kesän aikana, sitä vahvempi kerrostuneisuus on, eikä pystysuuntaista sekoittumista pääse tapahtumaan. Tuuli voi sekoittaa järviä 5–20 metrin syvyyteen asti. Lämmintä päällysvettä ja viileämpää alusvettä erottaa niin sanottu harppauskerros, jossa lämpötilan muutos pintaan nähden voi olla 10 astetta.
Syksyllä päällysvesi jäähtyy ja tihentyessään painuu pohjaan ja aiheuttaa täyskierron. Vesirungon sekoittuessa, hapekasta vettä pääsee jälleen alusveteen ja alusvedestä ravinteita päällysveteen. Täyskierron jälkeen lämpötila on sama koko vesirungossa.
Talvella vesi jäähtyy edelleen. Alle 4°C lämpötilassa vesi on jälleen kevyempää, eikä enää painu pohjalle vaan pysyy pinnalla ja jäähtyy edelleen. Muodostuu talvikerrostuneisuus, jossa päällysvesi on kylmempää kuin alusvesi. Päällysveden jäähtymisen jatkuessa pintaveden lämpötila laskee jäätymispisteeseen ja pinnalle muodostuu jääpeite.
Rakkauden kaksoiskäsky
Jeesuksen ensimmäinen käsky on Viidennestä Mooseksen kirjasta, toinen Kolmannesta Mooseksen kirjasta. Käskyn katsotaan useimmissa kristinuskon muodoissa muodostavan kristillisen etiikan perustan.
Saarijärvi (Orivesi, Ottele)
Saarijärvi on Pirkanmaalla Orivedellä ja Kuhmoisissa sijaitseva järvi.
Lauttajärvi (Multia)
Lauttajärvi on 64 hehtaarin laajuinen järvi Multialla. Se on yksi Pengerjoen ja Jämsän reitin neljästä latvajärvestä. Etäisyys Multian kuntakeskuksesta on noin kahdeksantoista kilometriä koilliseen.
Lauttajärvi on matala, kuten useimmat seudun järvet. Niukkojen havaintojen mukaan sen vesi on erittäin hapanta ja ruskeaa. Veden fosforipitoisuus osoittaa keskiravinteikkuutta eli mesotrofiaa.
Maantiede
Lauttajärvi kuuluu Pengerjoen yläosan alueen kolmannen jakovaiheen vesistöön, toinen jakovaihe on Pengerjoen valuma-alue ja ensimmäinen Jämsän reitin valuma-alue. Päävesistö on Kymijoen vesistö. Lauttajärvi on Pengerjoen yläosan alueen suurin järvi ja Jämsän reitin pohjoisimpia järviä. Järvien vedet virtaavat etelään Pengerjokeen ja edelleen Päijänteeseen.
Lauttajärven pohjoinen rantaviiva on varsin mutkittelevaa. Idässä on Pitkälahti, jonka suulla sijaitsee noin kahden hehtaarin laajuinen saari. Järven keskiosassa on luoteeseen työntyvä Lauttaniemi, joka erottaa Pitkälahtea järven eteläisestä selästä. Lauttajärven luoteispuolella on Lampuodinsuo ja Lampuodinlammit (231,2 metriä mpy), ja niiden länsipuolella Kangasjärvi (206,8 metriä mpy). Kaakkoispuolella on Takasenlammit (noin 233 metriä mpy) ja lounaassa muutamia lampia, kuten Visalampi (228,7 metriä mpy).
Pengerjoen latvajärvet:
Jämsän reitti latvajärviltä etelään:
Pengerjoki → Jämsänvesi–Petäjävesi (111,1 metriä mpy).
Ludvig I (Portugali)
Ludvig I Hyvä (31. lokakuuta 1838 Lissabon – 19. lokakuuta 1889 Cascais) oli Portugalin ja Algarven kuningas vuosina 1861–1889. Hän oli Maria II:n ja tämän aviomiehen Ferdinandin nuorempi poika ja lapsettomana kuolleen edellisen kuninkaan Pietari V:n nuorempi veli.
Josh Duhamel
Joshua David ”Josh” Duhamel (s. 14. marraskuuta 1972 Minot, Pohjois-Dakota) on yhdysvaltalainen näyttelijä ja entinen malli. Duhamel tunnetaan muun muassa televisiosarjasta Las Vegas (2003–2008), jossa hän näytteli Danny McCoytä valvonta- ja turvatiimissä.
Duhamel seurusteli useita vuosia malli Kristy Piercen kanssa. He kihlautuivat tammikuussa 2004, mutta erosivat saman vuoden aikana. Vuodesta 2004 Duhamel seurusteli laulaja Stacy ”Fergie” Fergusonin kanssa. Pari kihlautui joulukuussa 2007, avioitui tammikuussa 2009 ja erosi vuonna 2017. Heillä on vuonna 2013 syntynyt poika.
People-lehti valitsi Duhamelin vuonna 2004 maailman 50 seksikkäimmän miehen joukkoon.
Duhamelin harrastuksia ovat muun muassa koripallo, amerikkalainen jalkapallo, golf ja laskettelu.
Kaarle Komonen
Kaarle Komonen (7. toukokuuta 1825 Käkisalmi – 25. syyskuuta 1882 Käkisalmi) oli maanviljelijä ja valtiopäivämies.
José de Aquino Pereira
José de Aquino Pereira (22. huhtikuuta 1920 – 17. marraskuuta 2011 ) oli brasilialainen roomalaiskatolinen piispa. Hänet vihki papiksi Gastão Liberal Pinto 3. joulukuuta 1944, ja hänet nimitettiin Douradosin hiippakunnan piispaksi 23. tammikuuta 1958. Hänet asetettiin tähän virkaan 26. toukokuuta. Piispaksi vihkiminen suoritettiin 13. huhtikuuta 1958; pääkonsekraattorina toimi Ruy Serra, jota avustivat José Carlos de Aguirre ja Agnelo Rossi.
Kaarle Komonen
Komosen vanhemmat olivat Antti Antinpoika Komonen ja Lotta Maria Juhontytär Sihvo ja puoliso Varpu Pekantytär Komonen. Lautamies ja herastuomari Komonen oli talonpoikaissäädyssä Käkisalmen tuomiokunnan edustaja valtiopäivillä 1872 ja 1882. Hän oli molemmilla kerroilla lakivaliokunnan varajäsen ja 1882 suostuntavaliokunnan jäsen.
José de Aquino Pereira
De Aquino Pereira sai 26. maaliskuuta 1960 nimityksen Presidente Prudenten piispaksi, joksi hänet asetettiin 2. heinäkuuta. Hänet nimitettiin 6. toukokuuta ja asetettiin 4. elokuuta 1968 Rio Preton piispaksi, jona hän toimi, kunnes jäi eläkkeelle 26. helmikuuta 1997. Hän osallistui Vatikaanin toiseen kirkolliskokoukseen.
Putsaaren piilokirkko
Putsaaren piilokirkko on Uudenkaupungin saaristossa Putsaaressa sijaitseva pieni puinen saarnahuone joka on rakennettu 1600-luvulla. Kappeli sijaitsee metsässä syvässä kalliorotkossa. Kappelin seinistä löytyy puumerkkejä ja vuosilukuja aina vuodesta 1684 saakka. Piilokirkko mainitaan ensimmäisen kerran Uudenkaupungin kirkkoherran Johan Höckertin vuonna 1753 tekemissä muistiinpanoissa. Kappelin koko on noin 4 x 4 metriä ja siinä on kaksi ikkunaa. Penkit sijaitsevat ikkunaseinustoilla, mutta lattiaa ja sisäkattoa kappelissa ei ole.
Euroopan parlamentin jäsen
Euroopan parlamentin jäsen (tai europarlamentaarikko, eurokansanedustaja, euroedustaja, MEP, meppi ) on Euroopan parlamentin vaaleilla valittu kansanedustaja. Edustajia on nykyisin 705.
Vaatimukset ja säännöt
Ennen pääsyään edustajaksi henkilö joutuu luopumaan sellaisista tehtävistä, jotka eivät sovi yhteen parlamentin jäsenen tehtävän kanssa. Näitä ovat erityisesti jäsenvaltion hallituksen jäsenyys, kansallisen parlamentin jäsenyys sekä Euroopan komission tai tuomioistuimen jäsenen tehtävät. Euroopan unionin toimielinten jäsenet tai virkamiehet eivät voi samanaikaisesti toimia europarlamentaarikkona.
Euroopan parlamentin jäsenille laadittiin vuonna 2012 menettelytapasäännöt, jotka säätävät yksityiskohtaisesti parlamentin jäsenten taloudellisista sidonnaisuuksista, eturistiriidoista ja niiden ilmoittamisvelvollisuudesta. Menettelytapasääntöjen lisäksi europarlamentaarikon toimintaa ohjaa keskeisesti parlamentin työjärjestys. Siinä täsmennetään kaikkia europarlamentaarikon asemaa, oikeuksia ja toimintaa koskevia määräyksiä ja säädetään niiden toteuttamista koskevista menettelyistä.
Europarlamentaarikolta odotetaan kunnioittavaa ja arvokasta käytöstä parlamenttityössä ja täysistunnossa. Euroopan parlamentin keskustelu on kuitenkin suhteellisen vapaata ja kuohuvaa esimerkiksi pohjoismaiseen verrattuna, ja europarlamentaarikoilla on esimerkiksi oikeus protestoida melko vapaasti istuntosalissakin. Jos puhemies katsoo europarlamentaarikon käytöksen sopimattomaksi, hän voi poistaa edustajan istunnosta. Vakavissa tapauksissa voi seurata jälkiseuraamuksia kuten huomautus, tai päivärahan menetys tai sulkeminen pois parlamenttityöstä määräajaksi.
Oikeudet
Euroopan parlamentin jäsenet ovat itsenäisiä ja riippumattomia. He eivät saa ottaa vastaan sitovia toimintaohjeita, eivätkä he voi sitoutua sopimuksella luopumaan edustajantoimesta kesken kauden jonkun toisen hyväksi. Jäsenen perusoikeuksia ovat aloiteoikeus, oikeus tutustua parlamentin asiakirjoihin sekä oikeus käyttää unionin virallisia kieliä.
Euroopan parlamentin jäsenellä on parlamentaarinen immuniteetti mutta ei diplomaattistatusta. Häntä ei esimerkiksi saa alistaa tutkittavaksi, eikä häntä saa pidättää tai haastaa oikeuteen parlamenttityössä ilmaisemiensa mielipiteiden tai äänestysten vuoksi. Koskemattomuus ei kuitenkaan anna absoluuttista suojaa rikosoikeudellisia tai muita seuraamuksia vastaan.
Työskentely
Europarlamentin jäsenet työskentelevät sekä omissa vaalipiireissään että Strasbourgissa ja Brysselissä, joissa pidetään täysistuntoja sekä valiokuntien ja poliittisten ryhmien kokouksia. Europarlamentaarikon työviikko parlamentissa alkaa maanantaina puoliltapäivin ja loppuu torstai-iltaan. Maanantaiaamu ja perjantai ovat vapaata, jotta europarlamentaarikoilla olisi mahdollisuus työskennellä myös kotimaassaan.
Europarlamentaarikkojen kalenterissa päivät on värikoodattu viidellä värillä. Punainen merkitsee täysistuntoa, joka pidetään Brysselissä kahtena peräkkäisenä päivänä ja Strasbourgissa neljänä. Vaaleanpunainen väri merkitsee valiokuntaviikkoa, joita on yleensä puolitoista tai kaksi peräkkäin. Silloin parlamentin valiokunnat pitävät Brysselissä kokouksiaan, jotka kestävät puolesta päivästä kahteen päivään. Sinisellä viikolla europarlamentaarikot keskittyvät oman poliittisen ryhmänsä toimintaan ja valmistautuvat seuraavan viikon täysistuntoon. Vihreällä viikolla europarlamentaarikot voivat olla poissa parlamentista ja keskittyä parlamentin ulkopuoliseen toimintaan kuten valtuuskunta- ja valiokuntamatkoihin. Valkoisina päivinä parlamentissa ei tapahdu mitään ja työntekijät pitävät yleensä lomansa. Europarlamentaarikkojen kesäloma alkaa heinäkuun lopulla.
Jotkut europarlamentaarikot, kuten suomalaisten enemmistö, säilyttävät vaalikaudella kotinsa ja virallisen asuinpaikkansa kotimaassaan. Kaikilla europarlamentaarikoilla on kuitenkin Brysselissä kakkosasunto. Europarlamentaarikot asuvat Brysselissä usein EU-kortteleissa.
Palkka ja korvaukset
Euroopan parlamentin jäsenen kuukausipalkka talvella 2017 on 8 484,05 euroa, yhteisöveron vähennyksen jälkeen 6 611,47 euroa. Europarlamentaarikoille kertyy eläkettä, ja heillä on sairaus- ja työkyvyttömyysvakuutus. Europarlamentaarikoille korvataan kotimaan ja työpaikan väliset matkakulut. He saavat ylläpitokorvausta eli päivärahaa virallisiin kokouksiin osallistumisesta 307 euroa päivältä sekä verotonta yleistä kulukorvausta, joka talvella 2017 oli 4 342 euroa kuukaudessa. Europarlamentaarikon avustajien palkat maksaa joko parlamentti suoraan tai tilitoimisto. Europarlamentaarikko saa myös tiedottamiseen varattua tukea. Kauden päättyessä europarlamentaarikolla on oikeus siirtymäkorvaukseen.
Työn keskeyttäminen
Edustaja voi jättää europarlamentin useista syistä. Hän voi kuolla tai tulla kykenemättömäksi hoitamaan tehtäväänsä. Hän voi tulla valituksi tehtävään, joka ei sovi yhteen europarlamentaarikon tehtävän kanssa, kuten jäsenyys oman maansa hallituksessa. Europarlamentaarikolla on myös oikeus erota vapaaehtoisesti tehtävästään, eikä sallittuja tai kiellettyjä syitä eroamiselle ole määrätty. Poistuneen europarlamentaarikon tilalle tulee uusi europarlamentaarikko kyseisen jäsenmaan kansallisen vaalilain mukaisesti. Joissain maissa, kuten Suomessa, uudeksi europarlamentaarikoksi nimetään samalta listalta seuraavaksi eniten ääniä saanut varajäsen. Joissain jäsenvaltioissa järjestetään täytevaali.
Viiden kortin avopokeri
Viiden kortin avopokeri on avopokerin vanhin muoto. Sitä on pelattu Yhdysvaltain sisällissodasta lähtien. Sitä pelataan nykyään vähemmän kuin suosituimpia pokeripelejä kuten texas- ja omaha hold'emia. Pelissä pelaajille jaetaan yksi kierros kerrallaan kaikkiaan viisi korttia, ensin yksi pimeä kortti ja sitten neljä avointa. Suomessa suosittu sökönä tunnettu pokeripeli on muunnelma, jossa on lisäksi neljän kortin väri ja suora, joita tässä pelissä ei tunneta.
Perusversiossa on neljä panostusjakoa. Koska suurin osa korteista jaetaan avoimina, jokainen pelaaja tietää paljon enemmän muiden pelaajien käsistä kuin ostopokerissa, mikä laajentaa mahdollisia strategioita. Koska kortteja ei vaihdeta, pelissä voi maksimissaan olla kymmenen pelaajaa, mutta mikäli kaikki kymmenen pelaajaa pysyvät mukana loppuun saakka, vain kaksi kortti pakasta jää käyttämättä, ja 40 on näkyvillä. Tämä on tietenkin epätodennäköistä, mutta mitä enemmän kortteja on näkyvillä, sitä kauemmin pelaajat saattavat laskea mahdollisuuksia parantaa käsiään, jolloin pelistä voi tulla kömpelöä. Peli toimii parhaiten kun pelaajia on kuudesta kahdeksaan, joskin avopokeri toimii ostopokeria paremmin, jos pelaajia on vähemmän, ja pelissä voi olla paljon toimintaa, vaikka pelaajia olisikin kaksi, kuten elokuva The Cincinnati Kid havainnollistaa.
Alkuvalmistelut
Kuten pokerissa, istumajärjestyksestä, ensimmäisestä jakajasta, mahdollisista erityissäännöistä, panostusrajoista ja aikarajoista tulee sopia. Jakovuoro siirtyy tavalliseen tapaan vasemmalle.
Alkupotti, panostukset ja rajat
Avopokerissa ei ole yleensä alkupottia, mutta pelaajat voivat sopia sellaisesta. Yleinen tapa rajoittaa panostuksia avopokerissa on asettaa alarajaksi 1 pelimerkki ja vaihtelevat ylärajat, yleensä kaksi pelimerkkiä panostuksissa ja korotuksissa kolmen ensimmäisen panostusjakson aikana ja esimerkiksi viisi pelimerkkiä neljännen panostusjakson aikana. On myös yleinen käytäntö, että viiden pelimerkin yläraja tulee voimaan heti, kun jollakin on avoin pari, eli kuvapuoli ylöspäin olevien korttien sisältämä pari. Tämä voi tapahtua jo toisen panostusjakson aikana. Vaihtoehtoinen tapa on asettaa yhden pelimerkin yläraja ensimmäiselle panostusjaksolle, kahden toisella panostusjaksolle, kolmen kolmannelle panostusjaksolle ja neljän neljännelle panostusjaksolle, jälleen sillä varauksella, että neljän pelimerkin yläraja astuu voimaan kun pari on näkyvillä. Myös pottilimiitit, joissa pelaaja voi panostaa tai korottaa potin koon verran, sopivat avopokeriin.
Sanastoa
Avoin pari (open pair) Pelaajien näkyvien korttien joukossa oleva pari
Reikäkortti (hole-card) Kullekin pelaajalle kuvapuoli alaspäin jaettu kortti (pimeä kortti)
Villi kortti (wild card) Esimerkiksi Vaihdon yhteydessä parin kanssa jätettävä kortti, villi kortti
E-Sword
e-Sword on ilmainen Raamatun opiskeluun tarkoitettu tietokoneohjelma. Ohjelma on julkaistu Windowsille ja siitä on tehty myös kevytversiot iPhone-matkapuhelimille, iPadille ja Pocket PC -kämmentietokoneille. Pocket e-Sword ei ole enää tuettu. Ohjelma sisältää erilaisia käännöksiä Raamatusta, useampia karttoja ja kommentaareja sekä sanakirjoja.
e-Swordilla voi lukea tai vertailla virallisen normaalin englanninkielisen raamatun tekstiä muihin Raamatun käännöksiin kuten esimerkiksi Suomen Pyhä Raamattu tai saksankielinen Lutherin Raamattu, joita voi ladata ilmaiseksi ohjelman sivuilta.
Nate Adams
thumb|right|Nate Adams X Games 2011 -tapahtumassa. Nate Adams (oik. Nathaniel Adams; s. 29. maaliskuuta 1984) on yhdysvaltalainen freestyle motocross -kuljettaja. Hän on voittanut sarjan kolme kertaa vuosina 2004, 2009 ja 2010.
Hänellä on myös monia X Games -mitaleita ja hän on edelleen ainut ajaja, joka on pystynyt voittamaan Travis Pastranan freestylessa.
Adams tunnetaan yhtenä pitkäjänteisimmistä ja parhaista kuljettajista kautta aikojen. Hän on loukkaantunut monta kertaa vakavasti kaaduttuaan pyörällään. Yrittäessään ensimmäistä backflipiään Adams laskeutui mahalleen ja jäi oman pyöränsä alle, koska rotaatio ei toiminut. Adams kuitenkin kuntoutui tästäkin ja opetteli backflipin Travis Pastranan avustuksella.
Raitakertut
Raitakertut (Calamonastes) on herttujen heimoon kuuluva varpuslintusuku. BirdLife Suomen maailman lintujen luettelossa on 3 raitakerttulajia. Luokittelueroista johtuen voi muissa lähteissä olla erilaisia määriä raitakerttuja.
Raitakertut ovat pieniä, vatsapuolelta raidallisia, pitkäpyrstöisiä varpuslintuja, jotka elävät pensaikoissa ja savanneilla Saharan eteläpuolisessa Afrikassa.
Ford Focus WRC
Ford Focus WRC tai Ford Focus RS WRC on Ford World Rally Teamin ralliauto, joka esiteltiin vuonna 1998.